khistorydata/jeongjo-sjw-relations huggingface dataset:
정조 23년
兵批判書李在學進參判李冕膺病參議朴奎淳入直進參知閔昌爀病左副承旨鄭尙愚進以閔孝騫爲景福將曺慶夏爲部將朴宗京爲北評事金熙民爲三田渡別將僉知三單金百彬金致五曺允植副司直鄭景祚李龜雲金近淳副司果金銑竝單付
정조 23년
金達淳啓曰明日景慕宮修改時工曹堂上當爲進參而判書黃昇源宗廟修改進去參判朴載淳參議趙觀鎭俱有身病不得進參參判參議竝卽牌招以爲推移進參之地何如傳曰竝許遞今政差出
정조 23년
再政吏批以李基讓爲工曹參判李魯春爲工曹參議
정조 23년
兵曹李潤慶爲禁衛中軍
정조 23년
沈象奎以義禁府言啓曰全羅道興陽縣呂島鎭充軍罪人柳心源忠淸道唐津縣充軍罪人閔光升等放送事承傳啓下矣柳心源閔光升等放送事分付該道道臣之意敢啓傳曰知道
정조 23년
兵曹口傳政事護軍李祖承尹弼秉副護軍尹行元尹光普崔獻重副司果李義明竝單付
정조 23년
金達淳以弘文館言啓曰新除授副校理趙弘鎭時在全羅道康津縣任所副修撰尹悌東時在忠淸道報恩縣任所經筵入番事緊請竝斯速乘馹上來事下論答曰依啓
정조 23년
李集斗以景慕宮都提調意啓曰太常所進大棗今方薦新於本宮而宮苑大棗姑未成熟待爛熟薦新之意敢啓傳曰知道
정조 23년
鄭尙愚以兵曹言啓曰內吹螺赤及龍虎營兼內吹今秋等習角賞木依判下別單分等施賞之意敢啓傳曰知道
정조 23년
尹光顔以舟橋司言啓曰舟橋排設今日畢役之意敢啓傳曰知道
정조 23년
己未八月初十日卯時上御便殿碑面親傳入侍時行左承旨李益運行右承旨金達淳左副承旨鄭尙愚右副承旨尹光顔記事官柳台佐假注書呂東植記注官金景煥承膺祚檢校待敎李存秀以次侍立訖益運曰通禮未及待令故方差假通禮擧行而假通禮一員亦未及待令依近例以兼春秋擧行乎上曰唯景煥退伏通禮班命奉入碑面上親傳訖命奉安于龍亭仍詣祗迎所引儀唱鞠躬上祗迎訖命書傳敎曰右副承旨馳詣明陵弘陵曲墻修改處奉審局內諸陵一體奉審以來命退諸臣以次退出
정조 23년
己未八月初十日辰時上御便殿藥房入診大臣備局堂上引見入侍時藥房都提調李秉模提調金文淳左副承旨鄭尙愚記事官柳台佐記注官金景煥承膺祚檢校直閣金近淳假注書呂東植事變假注書弼聖賚右議政李時秀刑曹判書李得臣兵曹判書李在學行大護軍李邦一同知中樞府事徐有大漢城左尹申大顯行護軍李漢豐李書九副應敎李貞運以次進伏訖秉模等曰勞動之餘聖體候若何上曰一樣矣秉模等曰近日晨夕過涼而昨午則稍有熱意寢睡水剌之節何如上曰一樣矣秉模等曰王大妃殿氣候何如上曰一樣矣秉模等曰惠慶宮氣候何如上曰一樣矣秉模等曰元子宮氣候何如上曰好在矣上曰象山舊基豎碑之擧幸成於屢百年之後甚可貴也至於石礎之宛在亦非偶然矣秉模曰甚是盛擧也命書傳敎曰聖后私第舊基所奉碑面印本別定秩高守令或地方官陪進而祗迎後親受依咸興溫陽碑本印進時例爲之該房與內閣知悉擧行仍敎曰印進時當令承旨及閣臣出詣郊外以爲陪進之地進去人則臨時稟定可也敎文淳曰舟橋之役何當告竣而自始役爲幾日乎文淳曰今日午後當告訖而自始役爲四日有半矣命書傳敎曰舟橋之四日半告成可謂設施後初有都廳內下弓子一張賜給都監官三營門中收用事分付上曰次對爲之秉模曰頃伏奉谷城縣監金熙采上疏批旨該縣稅穀移捧樂安海倉以爲試可事行會矣卽見全羅監司趙宗鉉報本司辭緣則枚擧該縣監牒呈以爲稅穀無論原納雜費漕倉則一夫所納爲四石一斗零海倉則一夫所納爲四石十二斗零此非他實由於漕倉所無之浮價乃付於海倉雜費之致也若當移捧則勢將添徵於民結當初移納之計蓋出於爲民之意而初以程途之取近衆民咸願今以雜費之倍重民反不願疏論報辭雖有先後之逕庭民情物議實係利害之趨避今若移捧於海倉則浮價船價較諸漕倉雜費每夫加納爲十一斗零民情旣不願邑報又如此依前還屬事合便宜爲辭矣海倉程途差近之利反有雜費侵徵之弊愚民之始願終不願由於所費多少之曾未詳知固不足責而至於該倅所當先探其增減明知其利病然後始敢陳疏而今乃前後矛盾有若向來慈山倅之爲其在國體不可不論勘而聖念每軫數遞姑先從重推考使之隨事蘇救以贖前愆稅穀則依前納于漕倉之意分付何如上曰依爲之出擧條秉模曰昨年節使行三節方物雖已移準於二十七日之後今年節行之空手入去事涉如何依例以三起磨鍊之意分付該院該曹何如上曰依爲之出擧條上曰前後筵席屢次酬酢而大抵目下急務莫先於正學之扶植如欲扶植正學則亦莫先於闡明經術尊尙朱書而如有講而明之者則必須蒐訪而進用之然後方可爲一半分實效至於抄選雖難輕易爲之而如蔭官中多聞博學人另加採用則懋實之政莫大於此而其所自處之道亦當與蔭官無異向來金直淳宋啓幹諸人皆乍除旋遞如是則安在收用之本意乎卿等須留意採訪可也秉模曰扶植正學之敎臣等屢度仰承不勝欽歎而豈不思對揚之萬一乎仍奏曰抄啓故寔依下敎取覽則於文臣輩必當資益而第其許多篇秩皆煩睿覽一月之內如是屢度則酬應之節必有加於親試考閱之勞矣上曰曺錫中之文亦果見之乎秉模曰果見之而有若科場之別體全不成說誠駭然矣秉模曰秋夕在近各陵寢祭官當爲差遣而侍從罷散者多難以分排云在前如此之時亦有請敍之例矣侍從堂上堂下違牌坐罷人員竝爲敍用令該曹口傳付軍職何如上曰依爲之卿宰奪告身以下令該曹書入待點下敍用仍令付軍職可也上曰武臣閫帥一體捧傳旨而有未及敍用者乎在學曰武臣閫帥奪告身以下人當依下敎書入而柳心源閔光升則充軍李明奎則放逐李潤慶則未及拿來不可一體書入故敢此仰達矣上曰柳心源閔光升事勢似然放送李明奎則曾有任便居住之命以罷職未蒙敍例施行李潤慶則必以畿內守令仍佩之例錯認而然生疎所致容有可恕罷黜足矣拿處則分揀可也出擧條秉模曰日前陽川縣監除拜多日未爲辭朝而不卽提奏致煩下敎不勝惶悚矣上曰亦有上京守令云耶秉模曰星州牧使李敬魯向以鐵山事就理之後尙不下去結城縣監李永老平康縣監趙鎭宣定山縣監鄭繼忠皆爲上京云矣上曰諸守令皆令催促下送而李敬魯之許久曠官豈可成說乎秉模曰諸道受由上京守令方自廟堂嚴飭下送而其中星州牧使李敬魯向以鐵山事就理蒙放尙此曠官申飭之後亦不卽發事極可駭爲先罷職令該曹擇差下送何如上曰依爲之守令曠官事近來何等提飭則幾朔空務而不卽催促還任又不狀請下送給由胡大事而以此屢煩飭敎萬萬駭然先從現發之嶺伯施以越俸之典令該曹申加嚴飭可也出擧條命書傳敎曰今日政新除授守令待下批明日辭朝敎秉模曰新海伯果爲往見而道內凡事亦爲詳諭乎秉模曰果來見而道內事亦有言及者矣上曰兼諭善皆有本兼職務而今旣生涼師傅諭善當爲招徠矣命書傳敎曰新涼已生在外山林當招徠使之出入講席而在京兩諭善近因本兼職務之連日赴公姑難如式仕進在近畿諭善先爲上來在懷德山林則亦卽上來事竝爲下諭於兩山林處該房知悉成送有旨命大臣就座在學曰在前園幸大駕自華城府詣園所時先後廂及行宮外留駐軍兵臨時稟旨擧行矣今亦依此爲之乎上曰依爲之在學曰今此幸行時禁衛營留營事奉承下敎而禁衛大將申大顯當爲別隨駕矣留營軍兵無領率之人在前如此之時有他大將或中軍代領之例今番則何以爲之乎上曰令中軍代領可也大顯曰臣營中軍徐有秉身病甚重勢難察任今姑改差何如上曰依爲之在學曰陵幸回鑾後隨駕軍兵犒饋近年每以乾物分給矣今亦依此爲之乎上曰依近例爲之可也在學曰左邊捕盜大將申大顯以禁衛大將別隨駕矣當以他邊大將兼察之意仰請而右邊大將趙心泰方有實故在前如此之時有留都將臣兼察之例今番則何以爲之乎上曰依爲之出擧條尙愚曰今此幸行時禁衛大將申大顯別隨駕而兼帶左邊捕盜大將之任留都將臣兼察事命下矣臨時自本院牌招聽傳敎何如上曰依爲之出擧條命備堂先退命書榻敎曰玉堂中時帶別兼及未肅拜人竝許遞前望單子入之上曰新除星州牧使雖不給馬而本邑亦數遞新延夫刷價等事切勿以民結收取事各別嚴飭而俄者大臣所奏外又有上京者使之催促下送而不爲下去者亦卽書入也上曰贊儀所爲誠甚痛駭矣向於敬奉閣行禮時不卽待令致煩下敎則在渠道理焉敢偃臥渠家而今日又不卽待令乎自政院各別嚴飭分付也命書傳敎曰承旨房仍命退承史以次退出
정조 23년
行都承旨李集斗坐直行左承旨李益運坐行右承旨金達淳坐左副承旨洪義浩坐直右副承旨鄭尙愚坐同副承旨沈象奎鑄字所進注書柳台佐仕直一員未差假注書呂東植仕事變假注書弼聖賚仕
정조 23년
李集斗啓曰來十六日日次儒生殿講日次矣敢稟傳曰秋到記後更稟
정조 23년
沈象奎啓曰行大司憲權裕持平權文度未肅拜執義沈奎魯疏批未下掌令洪彦爕持平李秉烈在外掌令南惠寬呈辭監察茶時之意敢啓傳曰知道
정조 23년
李集斗啓曰四月二十一日日次輪對官司䆃奉事李建胄瓦署別提宋得輝五月初一日日次輪對官社稷令李義述趙鎭𡊠中樞經歷尹心輝典籍李昌瑞承文博士洪百儀六月初一日日次輪對官東氷庫別提李彭老司錄李㬖十一日日次輪對官造紙別提李鎭忠內贍主簿裵泰度西學訓導金就剛忠勳都事權彝性軍器僉正李禮培二十一日日次輪對官儀賓都事李得養西氷庫別檢尹慶曾義盈主簿金燾七月初一日日次輪對官司宰僉正成光默主簿承憲祖直長李在純奉事李顯綏禁府都事李亨保崔崑林樂喆林沔浩閔耆顯李憲愚徐有敎司饔主簿洪章煥直長鄭元林朴弘壽繕工監役丁若衡任忠白尹仁基副奉事金是瓚假監役鄭烈李光顯十一日日次輪對官東學訓導金履垕宗簿直長兪漢寔漢城庶尹吳在鎭主簿鄭復煥李奎南長興奉事申滃二十一日日次輪對官典牲副奉事鄭來重奉常判官金熙華軍資直長辛景愈禮曹正郞金奎祥八月十一日日次輪對官兵曹正郞李敬裕校書判校安任權戶曹正郞李靖模司圃直長金基彦來待矣傳曰入侍
정조 23년
金達淳啓曰右副承旨尹光顔同副承旨沈象奎今日不爲仕進卽爲牌招何如傳曰允右副聞有實𧏮許遞前望單子入之待下批牌招察任
정조 23년
吏曹口傳政事穆陵參奉鄭履元貞陵參奉曺龍玩相換
정조 23년
承旨前望單子入之洪義浩落點
정조 23년
以隨駕官西班從二品改付標別單傳于金達淳曰備局有司堂上當隨駕宰臣本職許遞付軍職此單還給
정조 23년
金達淳啓曰奏御文字何等愼重而卽伏見全羅監司趙宗鉉羅州綾州南平等三邑稅船致敗委折査實狀啓則年月下日字初不塡書事甚未安原狀啓雖不得不捧而不可無警推考何如傳曰允
정조 23년
吏曹口傳政事以李儀亨爲貞陵令以黃勉基爲長鬐縣監
정조 23년
傳于金達淳曰昨日卿宰侍從敍用時侍從奪告身不入云其中前縣監李寅采無異公罪蕩滌敍用傳旨付標
정조 23년
李集斗以弘文館言啓曰新除授副校理申絢卽爲牌招察任何如傳曰允
정조 23년
以副校理申絢牌不進罷職傳旨傳于李集斗曰只推
정조 23년
以慶尙監司申耆狀啓長鬐縣監林淵浩病情危重有難强令察任不得已罷黜事傳于金達淳曰令該曹口傳擇差
정조 23년
以宣傳官元永駿狀啓新監司未及到營交龜姑爲留待事傳于鄭尙愚曰令該曹相換
정조 23년
鄭尙愚以都摠府言啓曰今日入直內三廳武兼禁軍及軍兵等當爲中日習射而宗廟秋奉審相値不得爲之之意敢啓傳曰知道
정조 23년
傳于沈象奎曰時囚罪人朴崙壽放送
정조 23년
金達淳以吏曹言啓曰今此秋夕祭獻官執事中無職名人員令該曹口傳付軍職何如傳曰允
정조 23년
金達淳以吏曹言啓曰今此陵殿宮園墓秋夕祭獻官執事當爲磨鍊而除老病公頉無以推移排比依近例刑官及司饔院官員年六十以上人通融塡差以入之意敢啓傳曰知道
정조 23년
李集斗以禮曹言啓曰卽接貞陵參奉所報則今月十三日本陵忌辰祭享兩官當爲備員而新除授令李宗明時在京畿廣州地未及上來云莫重祭享兩官不可不備令李宗明今姑改差其代卽令該曹口傳差出以爲備員將事之地何如傳曰允
정조 23년
李集斗以承文院都提調意啓曰奉安閣所奉誥勅今日臣等移奉於禮曹奉安閣而此後奉審等節宜有一定之式每年春秋孟朔初旬前都提調劃出提調一員進詣行禮後奉審而郞廳一員及禮曹郞廳同爲擧行後草記本院郞廳仍詣政院告其形止內外門開金入盛樻子藏于本院而常時守直則禮曹入直郞官另加禁飭墻內除草修掃之時則外門開金自該曹往復本院以爲從便開閉之地春秋孟朔奉審外如有奉安之事或潦雨時別奉審依原奉審例擧行事一體定式施行何如傳曰允
정조 23년
李集斗以工曹言啓曰今此秋奉審時宗廟瓦㽅執頉十五坐永寧殿瓦㽅執頉八坐合二十三坐自臣曹各別精造臣旣兼本署提調與戶曹判書臣趙鎭寬廟司令臣趙鎭順眼同奉安于祭器欌之意敢啓傳曰知道
정조 23년
李益運以漢城府言啓曰依定式無主未葬處分付各部搜訪報來故別單書入而至於有主未葬之類亦令一一知委斯速過葬事申飭各部之意敢啓傳曰允
정조 23년
鄭尙愚以御營廳言啓曰闕內入直事體何等莫重而本廳新差把摠沈學祖今方在外今日番落點單子以無頉矇然書入致有此受點之境臣之不能審察之罪在所難免惶恐待罪而卽令兵曹改修正以入何如傳曰勿施推考改差差代改修正可也
정조 23년
執義沈奎魯疏曰伏以異端之賊害正學陷溺良心自古有之聖人比之洪水猛獸辭而闢之如恐不及者何也慮其出此則入彼不塞則不流故也今之所謂西洋學者卽異端中尤至邪而絶悖滅倫而亂常者也前後飭敎何等申嚴則庶幾邪說永熄亂民知戢而湖西諸邑其說漸熾嘯聚徒黨誑惑愚民實有轉益難圖之慮故臣於昨秋陳疏嚴討請斷窩窟者區區憂慮有不得不已也近聞秋曹罪人崔必恭卽向來所謂改過革心自稱歸化者而今忽以悔前自服不變其學之說肆然發口終不悔心云人心之陷溺邪說之迷惑胡至此極渠之蒙被恩造曲加敎導前後何如則苟非木石庶幾感化而始爲詐服今乃抵賴頑不知變迷不向化究厥心腸寧不凶悖乎我殿下雖欲闡明正學誕敷聖化要使亂民自歸名敎而噫彼滅法亂倫之說尙此肆發於官庭則誑惑陷溺之甚推此可知敎化不行則齊之以刑王法之常也向臣所謂湖西亂民之窩窟卽李存昌也存昌之根柢必恭是耳此不置法則滋蔓難圖勢所必至臣謂刑曹罪人崔必恭亟正王法使愚民迷惑者知所懲畏無至漸染甚大幸也臣無任云云省疏具悉李存昌旣云革心欲知崔必恭之亦然使之更覈其言雖似不快不可以不革面論久則當革心疏請用律是豈人其人之意乎其外別無現出者爾疏云云不亦過乎
정조 23년
副校理洪樂安疏曰伏以臣於見職揆以人器參以情地夫豈有一分承當之望而只緣生成之恩無路仰答自效之義惟在奔走所以怵畏嚴命冒昧出膺供職未幾瘡疣自露畢竟罪著不誠合被大何而聖度天大略示誨責臣至今追思惶汗浹背縮伏私次無非俟勘之日矣纔過半歲遽被分揀之恩未及數日恩除又出於特點臣是何人蒙被誤恩乃至於此且驚且惶以首頓地誠不知措躬之所矣顧今聖慕方深於濡露淸蹕將戒於不日以臣生死向前之心忝叨近密於似此之時寧敢爲逡巡控免之計哉其奈舊愆未贖惶愧交中不可以時月之稍久有所自恕而抗顔淸朝實無其望且臣之目下情理尤有所萬萬竊急者臣之老父年近八耋素抱貞疾近於暑濕之餘受傷不細兼以痰積宿症乘時闖發食飮全却症情沈篤臣本以終鮮之身且無强近之親藥餌之節扶將之際無人替行以此情地誠無以頃刻離捨玆敢悉暴衷懇仰瀆崇嚴伏乞天地父母特垂矜諒亟遞臣職名以便救護仍治臣辜恩逋命之罪以爲事君不誠之者戒焉臣無任云云省疏具悉爾其勿辭救護
정조 23년
己未八日十一日卯時上御誠正閣都承旨入侍輪對官同爲入侍時行都承旨李集斗假注書呂東植記注官承膺祚編修官徐有聞以次進伏輪對官以次伏於階上訖上曰右承旨入侍賤臣承命出傳行右承旨金達淳進伏上曰廟宮修改日若有酬應之事則例於修改後爲之而今日則諸官輩旣已來待亦不可以會且歸矣故特以身自罷之之意不使之自外退去只令有所懷人陞殿其餘則皆爲退去之意分付可也集斗承命分付輪對官皆退出西學訓導金就强進奏職姓名集斗曰奏所懷就强曰本學大廳有先朝庚寅年輦過時御筆奉安懸板而今於年久之後門戶剝落墻垣頹圮事體甚爲未安趁卽修改似好故敢此仰達矣上曰依爲之出擧條仍敎曰先朝輦過時予亦陪詣今尙記憶矣爾居何處就强曰居定平矣仍退出上曰此外無奏事人乎集斗曰然矣上曰輪對官幾許人中只有訓導一人無奏事者豈可成說乎集斗曰其中必有緊司而皆爲退去誠駭然矣命書傳敎曰春秋奉審廟宮修改日大小酬應例於修改後爲之今日輪對亦當於修改後召見而諸官之雨中等待宜念只令稟事者陞殿而當初取稟未免不審該房承旨該曹堂上推考此後徵稟事分付五十餘官之間亦有緊任而隨衆退出陞殿奏事只是文官參下一人事甚駭然而旣命先退姑不處分其中奏事官紙一卷賜給戶曹郞官入侍人中如有前例別例房査出推考上曰下直守令入侍出榻敎賤臣承命出傳與星州牧使洪元爕康津縣監李海淸報恩縣監金在明偕入進伏元爕進奏職姓名上曰該邑近成數遞下去勉爲之也何當下去元爕曰明當下去矣海淸進奏職姓名上曰先故及注書時事至今思之矣必須善爲之毋或少忽也何當下去耶海淸曰明當治發矣在明進奏職姓名上曰老親在鄕而緣何在京耶在明曰因事適來矣上曰下去須好爲便養而此後則須節飮可也該邑去連山爲幾里耶在明曰近二百里矣竝除宣諭七事命先退上曰穆陵參奉鄭履元入侍出榻敎仍敎曰左副承旨與之偕入賤臣承命出傳左副承旨鄭尙愚與穆陵參奉鄭履元偕入進伏履元進奏職姓名敎曰爾是忠貞之幾代孫耶履元曰五代孫矣上曰年幾何履元曰三十九歲矣上曰做科工乎履元曰在鄕家貧未做科工矣命先退命書榻敎曰穆陵參奉鄭履元貞陵參奉曺龍玩令該曹口傳相換仍命退承史以次退出
정조 23년
己未八月十一日午時上御便殿右副承旨入侍時右副承旨鄭尙愚假注書呂東植記注官金景煥記事官金珍恪以次進伏訖上曰左副承旨與朱書註釋文臣及鑄字所來待定例堂上入侍可也賤臣承命出傳左副承旨洪義浩與定例堂上李晩秀行副護軍李魯春金羲淳偕入進伏敎義浩等曰考校之役必須詳細爲之可也此若善爲則非但有助於持身做官等事推移做去則亦將有補於邦謀國計矣晩秀曰今此幸行時炬契植炬出宮時至果川縣還宮時至金佛峴南邊待令事頃已稟定矣植炬步數前例不一不可不指一知委今番則以二十五步磨鍊排立之意分付畿營何如上曰依爲之出擧條命退諸臣以次退出
정조 23년
行都承旨李集斗坐直行左承旨李益運坐行右承旨金達淳坐左副承旨洪義浩坐右副承旨鄭尙愚坐直同副承旨沈象奎鑄字所進注書柳台佐仕直一員未差假注書呂東植仕事變假注書弼聖賚仕
정조 23년
傳于李集斗曰來待諸臣入侍
정조 23년
以假注書望筒傳曰前假注書洪命周仍察
정조 23년
兵曹口傳政事部將李吉會宣傳官元永駿相換
정조 23년
以兵曹分所單子傳于鄭尙愚曰莫重銅弘無異金弘此豈入稟之事乎把摠直所但可相換以此分付
정조 23년
金達淳以吏曹言啓曰卽接通禮院牒報則以爲今此幸行時左右通禮隨駕事命下矣左通禮李龜雲時在慶尙道禮安地未及上來卽速變通差出以爲備員隨駕之地云通禮院左通禮李龜雲改差其代口傳備擬以入之意敢啓傳曰知道
정조 23년
李集斗以禮曹言啓曰卽接健元陵參奉所報則今此秋夕祭享兩官當爲備員而本陵令李觀秀身病猝重萬無進參之路云莫重祭享兩官不可不備令李觀秀今姑改差其代卽令該曹口傳差出以爲備員將事之地何如傳曰允
정조 23년
吏曹口傳政事以洪樂游爲左通禮韓用謙爲健元陵令
정조 23년
鄭尙愚以御營廳言啓曰因兵曹分所單子入稟傳曰莫重銅弘無異金弘此豈入稟之事乎把摠直所但可相換以此分付事命下矣依傳敎銅龍門入直把摠建陽門入直哨官相換直所之意敢啓傳曰知道
정조 23년
己未八月十二日辰時上御重熙堂都承旨軍士房承旨入侍來待諸臣同爲入侍時行都承旨李集斗右副承旨鄭尙愚記事官柳台佐記注官金景煥承膺祚定例堂上徐龍輔有司堂上李書九以次進伏訖上曰自今日至再明日連爲傳香乎集斗曰然矣上曰明日奉審則當遣史官爲之矣集斗曰何史官進去與否當臨時更稟矣上命書榻敎曰長鬐縣監黃勉基當日辭朝給馬下送上曰下直守令留待乎賤臣承命出傳長鬐縣監黃勉基業已下直出去矣以此回奏上敎龍輔曰今番陵所曲墻之役果爲一新乎龍輔曰謹爲築成而西邊地臺補土處終未完固非久恐有更築之慮矣上曰來頭若爲更築則役處大小當何如龍輔曰設或改築未必如今番役事矣上曰齋室則何如龍輔曰齋室則可謂精好矣龍輔曰在前行幸時若値齋日則吹打只以螺鼓擧行矣今亦依此爲之之意分付何如上曰依爲之出擧條龍輔曰在前行幸時若値素饍封進之日則素膳單子呈于守宮承旨事曾有定式矣今亦依此擧行乎上曰依爲之出擧條龍輔曰陵幸時宿所站例有設布帳虎網子而園幸時則不爲擧行矣今番果川縣宿所站設布帳虎網子依陵幸例擧行乎上曰置之可也出擧條龍輔曰陵幸時道路橋梁道臣例爲親審而園幸時則不爲擧行矣今番行幸時道臣看審當自廣州境至果川縣官門爲之以此知委何如上曰廣州今爲留司實留守當有看審與導駕如松留之例則果川且是每年園幸之路今番則道臣看審除之可也出擧條上曰差員守令使之陪祭可也龍輔曰五邑守令竝令晉參乎上曰雖使參班而去似無不及以此知委可也龍輔曰沿路訪問事何以爲之乎上曰廣州沿路如有大臣墳墓訪問書入可也上敎書九曰分留穀成冊近已上來前日之所未知者果有因此可知之道乎書九曰今番上來成冊只是分留穀實數而已別無可知之道矣書九曰先朝獻陵行幸時施惠條謹爲考出則多有考例施行之文而前例則只見有肅廟朝舊還蕩減事矣上曰更爲詳考可也上曰二直提學以植炬事出擧條而不曰某年則幾步磨鍊今番則幾步磨鍊直言二十五步磨鍊排入事分付可謂泛然矣命退諸臣以次退出
정조 23년
行都承旨李集斗坐直行左承旨李益運坐直行右承旨金達淳坐左副承旨洪義浩坐右副承旨鄭尙愚坐同副承旨沈象奎內閣直注書柳台佐差祭一員未差假注書洪命周仕呂東植仕直事變假注書弼聖賚仕
정조 23년
李集斗啓曰今十九日獻陵親祭祭文二十一日顯隆園親祭祭文當爲製進大提學洪良浩待明朝牌招何如傳曰允
정조 23년
鄭尙愚啓曰禁衛大將申大顯以長陵獻官今方受香出去矣所佩命召及兼帶左邊捕盜大將命召及大將牌傳令牌來請還納將兵之任不可一刻無摠察之人捕將則在前如此之時有他邊大將兼察之例今番則何以爲之敢稟傳曰仍佩往來都相摠察訓將兼察
정조 23년
鄭尙愚啓曰禁衛大將申大顯仍佩往來都相摠察事命下矣在前如此之時有都提調命招之例有從事官發牌聽傳敎之例今番則何以爲之而左邊捕盜大將則訓將兼察事命下兼察左邊捕盜大將徐有大卽爲牌招聽傳敎何如傳曰發牌牌招
정조 23년
兵曹口傳政事副司果洪樂游單付
정조 23년
傳于李益運曰來待諸臣入侍
정조 23년
傳于李集斗曰薦獻各品在所致敬且於享需猶以時果從便換色代用則豈可以不合於薦獻者封進乎今見薦餘難免不審該署提調與看品該曹堂上等遞差該署郞廳拿處
정조 23년
以慶尙監司申耆狀啓山藥節序差早限內不得封進惶恐待罪事傳于李集斗曰勿待罪事回諭
정조 23년
李集斗以成均館行大司成意啓曰本館入直久任郞廳外凡郞無敢入直若有代員替直之事則依下都監郞官例草記代直事曾有定式矣司成李錫夏身病危劇呈旬已久直講金履載以獻陵秋夕祭典祀官兼大祝進去典籍未差時無入直之員以他郞官姑爲代直何如傳曰典籍令該曹口傳差出可也
정조 23년
吏曹口傳政事以張至冕爲左通禮安策爲典籍健元陵令韓用謙典牲判官兪漢純相換
정조 23년
金達淳以整理儀軌廳摠理大臣意啓曰華城城役儀軌之役前司僕正洪元燮專管擧行而纔除星州牧使昨已辭朝矣儀軌編摩難付生手仍任前職使之專意編役何如傳曰允其代令該曹口傳拔例擇差待下批當日辭朝嚴飭卽爲到任可也
정조 23년
吏曹口傳政事以張錫胤爲星州牧使
정조 23년
李集斗以成均館行大司成意啓曰本館入直久任郞廳外若有凡郞代員替直之事則依下都監郞官例草記代直事曾有定式矣司成李錫夏呈旬直講金履載差祭新除授典籍安策亦爲差祭進去時無入直之員以他郞官姑爲代直何如傳曰未肅拜典籍改差令該曹口傳差出待下批使之入直可也
정조 23년
傳于金達淳曰玄風縣監口傳差出待下批當日辭朝
정조 23년
吏曹口傳政事以嚴思彦爲典藉崔禧延爲玄風縣監
정조 23년
兵曹口傳政事護軍宋銓副護軍尹光顔
정조 23년
金達淳以吏曹言啓曰卽接通禮院牒報則以爲明日摛文院齋宿時左右通禮不可不備員而新除授左通禮張至冕見差懿昭廟秋夕祭典祀官兼大祝方在享所卽速變通差出以爲備員擧行之地云通禮院左通禮張至冕改差其代口傳備擬以入之意敢啓傳曰知道
정조 23년
吏曹口傳政事以高宅謙爲左通禮
정조 23년
金達淳以吏曹言啓曰卽接通禮院牒報則以爲明日摛文院齊宿時左右通禮不可不備員而新除授左通禮高宅謙時在全羅道昌平地卽速變通差出以爲備員擧行之地云通禮院左通禮高宅謙改差其代口傳備擬以入之意敢啓傳曰知道
정조 23년
吏曹口傳政事以柳頤玄爲左通禮
정조 23년
以李命求囚單子傳于沈象奎曰附過放送
정조 23년
金達淳以訓鍊都監言啓曰本局把摠李煥身病甚重勢難察任改差何如傳曰允
정조 23년
金達淳以左邊捕盜廳言啓曰本廳兼從事官權翊身病猝重勢難察任從事之任今姑改差何如傳曰允
정조 23년
己未八月十三日辰時上御重熙堂禮房承旨軍士房承旨入侍時行都承旨李集斗右副承旨鄭尙愚假注書呂東植記注官金景煥編修官洪樂游以次進伏訖上命書傳敎曰十五日眞殿當爲行禮明日逌萬寧門詣摛文院齋宿而秋夕祭享各陵廟殿宮園墓香祝當於齋所門外祗迎該房知悉仍敎曰該房承旨先詣傳香所待出宮時傳香可也命書傳敎曰幸行時別兼春秋當爲隨駕而在京兩人皆帶通禮左通禮洪樂游改差令該曹口傳付軍職其代令該曹口傳差出命退承史以次退出
정조 23년
今八月十三日午時上御便殿左承旨入侍來待諸臣同爲入侍時行左承旨李益運假注書洪命周記注官金景煥承膺祚行吏曹判書金文淳戶曹判書趙鎭寬有司堂上李書九以次進伏訖上曰露梁御路水決處何如耶鎭寬曰今番之雨衝決成滙矣文淳曰雨霽稍久故其所渟滀稍勝於前而猶未盡爲疎洩如未變通作路則不可不造橋故今方知委京兆矣上曰然則稍加逶迤從便作路無所不可以此出擧條擧行可也文淳曰臣於舟橋看審之路歷審輦路則蔓草川南邊沙場中有江水決入成滙處正當動駕直路廣爲三十七八把深可數三尺今方往復京兆與度支造成橋梁而反復思之此處形止沙軟水瀦橋梁間架稍闊就此作路終有所未安自其西邊沙場稍加逶迤則其間不過百許步而均是平沙無他牽礙之端事勢穩當今番則使之從便治道此後幸行若値水退土堅之時則依前以直路修治之意定式施行似好而御路事體至重不可不稟定故敢此仰達矣上曰依爲之出學條上曰濟用監留財其果問之否書九曰實數姑未問知矣上曰今番舟橋可謂速成矣文淳曰然矣當初則動費數十餘日而僅爲造成矣今則船漢與匠手無不鍊熟故如是速成矣文淳曰臣今方待罪藥院而又差別雲劍矣雲劍則班在駕前藥院則班在駕後故前後班次無以推移而藥院之任又有所重矣上曰預差誰也文淳曰李得臣徐龍輔矣上曰以徐龍輔爲實差卿爲預差可也文淳曰然則雖以藥院陪從旣有雲劍例差之命當以箇箇陪班耶上曰然矣敎文淳曰洪元燮旣已仍任前職星州牧使之代以口傳各別擇差可也命退諸臣以次退出
정조 23년
行都承旨李集斗齋宿行左承旨李益運齋直行右承旨金達淳差祭左副承旨洪義浩齋直右副承旨沈象奎差祭同副承旨韓用和奉命進去注書柳台佐差祭一員未差假注書洪命周鑄字所直呂東植齋直事變假注書弼聖賚仕
정조 23년
香祗迎罷入摛文院堂內後內閣政院玉堂藥房口傳問安答曰知道
정조 23년
洪義浩啓曰御營廳將官來言今日本廳軍兵日次私習云矣敢啓傳曰後日次爲之
정조 23년
傳于李集斗曰禮房承旨馳詣宗廟永禧殿景慕宮奉審摘奸以來
정조 23년
李集斗啓曰今日齋宿承旨當爲備員而右承旨金達淳同副承旨沈象奎差祭何以爲之而右副承旨未差之代政官牌招開政差出待下批仍卽牌招何如傳曰允
정조 23년
李集斗以吏曹言啓曰卽接通禮院牒報則以爲今日摛文院齋宿時左右通禮不可不備員而新除授左通禮柳頤玄身病猝重萬無進參之路卽速變通差出以爲擧行之地云左通禮柳頤玄改差其代口傳備擬以入之意敢啓傳曰知道
정조 23년
吏曹口傳政事以兪鉉章爲左通禮
정조 23년
有政吏批判書金文淳進參判未差參議尹光普牌不進行右承旨金達淳進以徐英輔爲承旨李祖承爲吏曹參判鄭大容爲禮曹參判李在學爲掌苑提調尹弘心爲刑曹正郞韓栢林爲軍資判官李志淳爲監察李潢爲掌樂主簿兼養賢主簿單嚴思彦李義福爲敦寧主簿
정조 23년
兵批判書李在學侍衛進參判李冕膺病參議朴奎淳入直進參知閔昌爀病左承旨洪義浩進護軍李書九朴載淳李潤慶副護軍趙觀鎭徐美修李喆運竝單付
정조 23년
金達淳以吏曹言啓曰新除授平市署令李寅燮呈狀內矣身猝得暑癨氣息凜綴時月之內實無供仕之望卽速入啓遞改云身病旣如是則不可强令察任改差何如傳曰允
정조 23년
吏批再政以徐應輔爲平市令
정조 23년
李集斗啓曰驪陽府院君閔維重祠宇遣承旨致祭事命下矣何承旨進去乎敢稟傳曰驪陽家致祭旣命以祠宇爲之同副承旨許遞前望中國舅內外孫書入待下批牌招進去
정조 23년
承旨前望單子入之韓用和落點
정조 23년
吏批三政以閔耆顯爲濟用主簿
정조 23년
韓用和啓曰臣用和以驪陽府院君文貞公閔維重祠宇致祭進去下直之意敢啓傳曰知道
정조 23년
金達淳以吏批言啓曰卽接奉常寺牒報則以爲今此獻陵親祭時典祀官例以本寺正塡差而正尹序東有實故下往長湍地卽速入啓變通以爲擧行之地云奉常寺正尹序東改差其代今日政備擬以入之意敢啓傳曰知道
정조 23년
吏批四政工曹正郞金景煥禮曹正郞金錫泰相換
정조 23년
五政以張至冕爲奉常正李審度爲禁府都事
정조 23년
傳于沈象奎曰二十日次對進定於明日
정조 23년
金達淳以吏曹言啓曰卽接奉常寺牒報則以爲今此獻陵親祭時典祀官例以本寺正塡差而新除授正張至冕見差懿昭廟秋夕祭典祀官兼大祝方在享所卽速變通差出云奉常寺正張至冕改差其代口傳備擬以入之意敢啓傳曰知道
정조 23년
以掌樂正望筒傳于金達淳曰仍任
정조 23년
吏曹口傳政事以朴崙壽爲奉常正掌樂正柳頤玄仍任事承傳
정조 23년
金達淳以吏曹言啓曰卽接奉常寺牒報則以爲今此獻陵親祭時典祀官例以本寺正塡差而新除授正朴崙壽見差禧陵秋夕祭典祀官兼大祝方在享所卽速變通差出云奉常寺正朴崙壽改差其代口傳備擬以入之意敢啓傳曰知道
정조 23년
吏曹口傳政事以洪樂游爲奉常正
정조 23년
己未八月十四日辰時上詣摛文院齋宿入侍時行左承旨李益運左副承旨洪義浩右副承旨鄭尙愚假注書洪命周呂東植記事官金珍恪記注官承膺祚直提學李晩秀原任直閣金祖淳徐榮輔以次侍立訖時至通禮跪啓外辦上具翼善冠衮龍袍乘輿出萬寧門敎曰先送一隷于香室使之傳香可也義浩承命分付至齋所門外通禮啓請降輿上降輿詣祗迎所敎曰諸執事皆爲序立於敦化門內是何事也益運曰初以待令於仁政殿庭爲議而前例未能的知故然矣上曰在昔先朝延化門外祗迎時諸執事例自崇政殿庭陪進香祝今亦依此例事當待令於仁政殿庭而今乃待令於敦化門外者極爲誤矣此後申明嚴飭俾勿如是也上曰諸獻官須遠立徐行而勿爲連續出去之意諭之可也尙愚承命分付上曰旣有下敎而諸獻官猶復連續出去承旨何不詳諭也此非難事而如是擧行承旨事極爲駭然矣仍命書榻敎曰右副承旨鄭尙愚爲先罷職令該府拿問重勘又命書榻敎曰香室守僕事過後令攸司從重科治尙愚退出諸獻官以次奉香祝趨出上祗迎訖通禮跪啓請乘輿上乘輿入內閣門至摛文院庭內通禮跪啓請降輿上降輿入摛文院命侍衛少退諸臣以次權退命義浩入侍命書傳敎曰將以來曉酌獻于眞殿夙至齋所而每當千秋舊節仰念先朝孝思粵瞻仙寢孺慕冞篤況今日卽我仁顯聖母諱辰也憶昔先朝駕臨安洞古宅也小子躬陪恭瞻翟儀暫御之所而御書感古堂三字奉揭軒上與追慕洞誕降紀績之碑輝暎街巷之中是日是齋豈可無仰述之擧乎驪陽府院君文貞閔公維重祠宇遣承旨當日致祭官享久曠旣過二十餘年久而後近又見之有故家典型百里知其恢恢奉祀孫都事閔耆顯今日政六品窠調用守令仍卽差送仍命吏判及閔耆顯入侍賤臣承命出傳與行吏曹判書金文淳偕入進伏奏曰閔耆顯今方招來而未及待令矣上曰驪陽之家近甚零替每欲記念而其家無從宦之人矣向見禁府都事閔耆顯之爲人頗有可取矣文淳曰然矣上曰閔耆顯今欲調用而六品職及守令竝有窠闕耶文淳曰內職則平市令今方呈旬圖遞當以草記改差矣守令則無見窠而湖南殿最似當從速上來矣命先退上曰禁府都事如已待令使之入侍賤臣承命出與禁府都事閔耆顯偕入進伏敎耆顯曰爾之年少時嘗見之矣頃於二十餘年後見之則殊有故家典型甚可貴也今日卽聖后忌辰汝果知之乎耆顯曰知之矣上曰明陵本家知所自別每欲記念而汝未從宦驪陽祠宇久闕官享故方令除汝守令矣祠宇今當致祭而欲令國舅子孫中人受香無論內外孫有已經堂上官人乎耆顯曰文官則無之而蔭官中前承旨韓用和卽臣家外孫矣上曰然則當以承旨差遣而諸執事亦以本家近戚人塡差之意令注書分付銓堂賤臣承命出傳命耆顯擧顔敎曰年幾何耆顯曰四十八歲矣上曰爾於功令有何所長耆顯曰表則雖有所做而無宿工賦則爲五十餘首矣上曰爾爲小科而到記則不爲見之乎耆顯曰小科則爲之而到記連爲見屈矣命先退命禮判入侍膺祚承命出與禮曹判書徐龍輔偕入進伏龍輔曰每當月令薦新封進之時或値廟門下鑰之後則陪進官以下經夜於路次待放鑰始爲入去莫重薦獻物種之留住門外事甚未安此後則雖値下鑰之後卽爲留門陪進事定式施行似好故敢此仰達矣上曰依爲之出擧條上曰沈判府事旣在闕外而未卽相見殊用悵悵更當從近召接之意注書出往中樞府直廬判府事所住處詳細傳諭可也賤臣承命出命退諸臣以次退出
정조 23년
行都承旨李集斗坐行左承旨李益運坐行右承旨金達淳坐直左副承旨洪義浩坐直右副承旨鄭尙愚坐同副承旨沈象奎坐注書柳台佐仕一員未差假注書呂東植仕直事變假注書弼聖賚仕
정조 23년
摛文院經宿後內閣政院玉堂藥房口傳問安答曰知道還內後內閣政院玉堂藥房口傳問安答曰知道
정조 23년
藥房都提調李秉模提調金文淳副提調李集斗啓曰移次淸齋勞動旣多伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 23년
金達淳啓曰行大司憲權裕持平權文度未肅拜執義沈奎魯呈辭掌令洪彦燮持平李秉烈在外掌令南惠寬差祭監察茶時之意敢啓傳曰知道
정조 23년
金達淳啓曰同副承旨韓用和今日不爲仕進卽爲牌招何如傳曰許遞前望單子入之待下批牌招察任
정조 23년
傳于鄭尙愚曰右副承旨入待
정조 23년
兵曹口傳政事副護軍韓用和單付
정조 23년
傳于金達淳曰政官牌招開政
정조 23년
以鄭尙愚囚單子判付內飭已施見窠分揀爲良如敎
정조 23년
傳于金達淳曰夜旣徹夜至今酬應又至侵夜則政官之晩時入來政望尙不書入況判堂職在保護之任者乎使如許政官開政亦豈不苟且之甚乎何必催促望筒赴政三堂爲先一倂遞差參議前望單子入之待下批牌招判堂卽爲受薦以來
정조 23년
金達淳以吏曹言啓曰卽接奉常寺牒報則以爲今此獻陵親祭時典祀官例以本寺正塡差而新除授正洪樂游身病猝發祭物勢不得陪進卽速變通差出以爲及時擧行之地云奉常寺正洪樂游改差其代口傳備擬以入之意敢啓傳曰知道
정조 23년
吏曹口傳政事以尹羽烈爲奉常正
정조 23년
鄭尙愚以兵曹言啓曰闕內入直訓鍊都監局別將把摠哨官及內三廳將守門將御營廳把摠哨官等番單子每中日入啓受點矣今此幸行相値勢難受點依定式今八月二十二日入直人員十七日入啓單子竝爲受點趁期替直分所單子十八日書入巡將監軍十八日入啓單子預爲排日受點逐日受牌大省記及別省記自十九日二十二日至十八日預爲書入京中軍號亦自十九日二十二日至十八日預爲啓下留置政院逐日頒布隨駕所軍號自隨駕所啓下頒布之意敢啓傳曰知道
정조 23년
鄭尙愚以兵曹言啓曰坼見全羅左水使趙岱去春夏等褒貶啓本則鉢浦萬戶洪尙福以柔善太過爲目宜置下考而置諸中考鹿島萬戶李光敏以略有疎漏爲目宜置中考而置諸上考殊無嚴明殿最之意該帥臣推考警責鉢浦萬戶洪尙福下考施行鹿島萬戶李光敏中考施行何如傳曰允
정조 23년
己未八月十五日卯時上詣眞殿行禮入侍時行都承旨李集斗行左承旨李益運行右承旨金達淳左副承旨洪義浩記事官柳台佐假注書呂東植記注官金景煥承膺祚檢校直提學徐龍輔直提學李晩秀原任直閣金勉柱金祖淳徐榮輔檢校直閣沈象奎金近淳檢校待敎李存秀以次侍立訖時至通禮跪啓外辦上具翼善冠衮龍袍以出通禮跪啓請乘輿上乘輿上曰今日行禮時時原任大臣閣臣宗親儀賓參班出榻敎賤臣承命出傳大駕入萬寧門至降輿所通禮跪啓請降輿上降輿入正肅門詣版位引儀唱行禮上行四拜禮訖仍詣殿內行茶禮訖命參班人先退仍命承旨閣臣盥洗陞殿仍詣第一室奉審次詣第二室奉審訖還出正肅門至乘輿所通禮跪啓請乘輿出萬寧門至摛文院通禮跪啓請降輿上降輿入摛文院諸臣以次退出
정조 23년
己未八月十五日辰時上御摛文院藥房入診大臣備局堂上引見入侍時行都承旨李集斗行左承旨李益運行右承旨金達淳左副承旨洪義浩右副承旨沈象奎記事官柳台佐假注書呂東植記事官金珍恪記注官承膺祚檢校直閣金近淳檢校待敎李存秀以次進伏訖上曰注書出去引入次對而判府事亦爲偕入可也賤臣承命出傳與藥房都提調李秉模提調金文淳判府事沈煥之右議政李時秀刑曹判書李得臣兵曹判書李在學行大護軍李邦一戶曹判書趙鎭寬禮曹判書徐龍輔同知中樞府事徐有大行護軍李漢豐李書九開城留守金勉柱校理南履翼偕八進伏秉模等曰移次勞動聖體候若何上曰一樣矣秉模等曰寢睡水剌之節何如上曰一樣矣秉模等曰王大妃殿氣候何如上曰一樣矣秉模等曰惠慶宮氣候何如上曰一樣矣秉模等曰醫官入診何如上曰置之上曰次對於日前纔已爲之而向日之雨幸得卽霽今年年事庶有豐穰之望然以予自强之意尤不敢自逸今月內日次必欲盡爲之故使之進定矣秉模曰農形之豐穰至矣盡矣而仰惟爲民一念愈益勤勵酬應之節如是頻數臣等竊不勝欽仰之至矣上曰有何稟處事乎秉模曰稟處事則無之矣仍奏曰今番幸行時司僕正以兼內乘亦當隨駕臨時差出假內乘以爲內司入直之地回鑾後卽爲減下何如上曰依爲之出擧條上曰民事則有可奏者乎秉模曰詳細思量亦無可陳矣大抵年事已占大登而民間之先聲自夸反或太過矣上曰嶺南雨澤近則稍洽矣秉模曰嶺南若而邑初頗惜乾後則稍洽不至於太不足而今年農形以大體言之則晩移之畓未嘗受病故尤爲善成云矣上曰判府事久未相見今玆登筵殊可喜也煥之曰今夏劇熱之餘聖體一樣殿宮氣候連爲一樣下忱誠欣忭矣秉模曰備堂近甚乏人當於後日次以已經人仰奏還差矣上曰今卽稟定好矣秉模曰備堂中未及還差者多漢城府判尹金載瓚知敦寧府事李秉鼎行左承旨李益運竝還差何如上曰依爲之彼摠管之尙未經備堂今日始知之知事李祖源一體差下可也出擧條祖源益運就伏備堂座次秉鼎亦在侍衛班奏曰以臣情地萬無承膺之望矣上曰卿之有除輒違誠爲過矣且於見任本無情勢須卽就座也秉鼎乃就座上曰此外則無可達之事乎秉模曰果無可達者矣上曰卿則就座而近來諸宰無所建白次對引見未免爲應文之科今番則必爲奏事也命刑判進前敎曰所謂崔必恭者近果有感化之道否得臣曰聞於渠家親屬則今方多般曉諭而數日間更當來告云矣在學曰幸行時本曹二軍色郞廳多有擧行之事而該郞柳畊謂有情勢今方圖遞事甚可駭令該府拿處何如上曰情勢何事在學曰與本曹參知有相較之事至於棍治該吏之境以此引嫌矣上曰是豈引嫌之事乎近來堂郞體統如是誠不成說矣擧條則勿施令該參知嚴棍該色之首吏以懲堂郞間體統不嚴之弊可也仍敎曰近來兵曹事皆是生手其所擧行固多疎忽而或於禁喧踉隨等事過加操切非失之太輕則反涉於太過皆非得中之道也卿須申明修擧也龍輔曰幸行時屋轎差備軍依再昨年例元數三十名外以二十名加磨鍊擧行乎上曰唯上曰諸宰中如度支者劇務也亦無可奏之事乎鎭寬曰果無可奏者矣仍命備堂先退命書香室受押單子親押訖命出給賤臣承命擎出命書傳敎曰獻陵親祭時香祝親押當於齋殿爲之該房知悉園所香祝依近年例代押園官先爲陪進事分付命書榻敎曰大提學洪良浩牌招祝文更爲撰進上曰還內當由協陽門路以此分付可也命侍衛少退仍命前導通禮跪啓請乘輿上乘輿出內閣門入進善門肅章門協陽門宣化門還內諸臣以次退出
정조 23년
己未八月十五日午時上御便殿左副承旨右副承旨入侍時左副承旨洪義浩右副承旨沈象奎假注書呂東植記注官金景煥記事官金珍恪以次進伏訖上敎義浩曰考校之役幾何爲之耶義浩曰今方廣加蒐閱而有難神速爲之矣上曰朱詩五七律分排諸處以爲謄書之地好矣命退承史以次退出
정조 23년
行都承旨李集斗坐直行左承旨李益運坐行右承旨金達淳坐左副承旨洪義浩坐右副承旨鄭尙愚坐直同副承旨沈象奎坐注書柳台佐仕直一員未差假注書呂東植仕事變假注書弼聖賚仕
정조 23년
鄭尙愚啓曰同副承旨沈象奎今日不爲仕進卽爲牌招何如傳曰允
정조 23년
沈象奎啓曰卽者義禁府都事來言時囚無得過三日滯囚曾有定式矣時囚罪人朴應浩議處保放罪人李烷査報今已來到當爲還囚捧口招而判義禁洪檍身病猝重知義禁趙鎭寬掌樂院坐起進同義禁朴載淳未肅拜只有同義禁李基讓一人不得備員擧行云判義禁洪檍同義禁朴載淳竝卽牌招何如傳曰允
정조 23년
吏曹參議前望單子入之尹光普落點
정조 23년
李集斗啓曰卽伏見江原監司南公轍去春夏等褒貶啓本則守令無一人居下京外殿最不參例置中考而都事具晉行以乍來旋去爲目則貶坐不參可知宜置中考而置諸上考殊無嚴明殿最之意該道臣推考警責何如傳曰允
정조 23년
以吏曹參議尹光普牌不進罷職傳旨傳于李集斗曰只推更爲牌招
정조 23년
以平安監司韓用龜狀啓博川郡守趙㞳受由上去今幾一朔尙不還任令該曹催促下送事傳于洪義浩曰令該曹下送後草記
정조 23년
以守宮假承旨望筒傳于洪義浩曰兵曹堂上守宮外又有僚堂參判李冕膺兼察假承旨守宮承旨奉審進去時使之交替
정조 23년
以平安監司韓用龜狀啓邊情登聞狀啓中路見失陪持不能另擇之該防禦使柳師模爲先罷黜其罪狀令攸司稟處事傳于鄭尙愚曰若論不能檢飭之失則監營防營一也況旣逢授陪持之後非宣川府使之罪該府使請罷一款分揀竝與道臣推考瑞興倅罪狀令海西新伯査問狀聞事分付
정조 23년
以黃海兵使鄭學畊狀啓平安監營狀啓見失於瑞興地該陪持嚴加査實計料事傳于鄭尙愚曰瑞興倅不爲論罪又敢以何道何站之說分疏於狀聞中駭然甚矣此狀啓捧納承旨推考該帥臣罪狀令廟堂詳考可勘之律草記
정조 23년
傳于洪義浩曰吏曹參判前望單子入之待下批牌招
정조 23년
有政吏批判書未差參判李書九進參議尹光普進行都承旨李集斗進以金載瓚爲吏曹判書
정조 23년
鄭尙愚以兵曹言啓曰今八月十七日武臣堂上朔試射日次而國忌齋戒相値不得爲之之意敢啓傳曰知道
정조 23년
李集斗以奉常寺都提調提調意啓曰東耤親耕田所種皮稷打作則所出爲六石四斗之意敢啓傳曰知道
정조 23년
李益運以漢城府言啓曰卽接西部都事李永翼牒報則故孝子通德郞李有恒故孝子正郞李翂故孝子縣監李晩亨故烈婦通德郞李絅妻柳氏四世旌閭今月十六日未時豎立於盤松坊地下契本家云矣敢啓傳曰知道
정조 23년
鄭尙愚以左邊捕盜廳言啓曰本廳兼從事官李勉植身病猝重勢難察任今姑改差何如傳曰允
정조 23년
己未八月十六日午時上御便殿同副承旨入侍時同副承旨沈象奎假注書呂東植記注官金景煥承膺祚以次進伏訖上曰來待諸臣入侍出榻敎賤臣承命出傳與禮曹判書徐龍輔直提學李晩秀偕入進伏上曰幸行日字漸近諸般擧行果無未逮之患耶龍輔曰擧行之節幾皆就緖而別無未逮之歎矣龍輔曰今此幸行時吉時單子雖以十九日夜子時啓下而問于日官則十八日夜子時尤吉云嚴時刻差早分排磨鍊似好故敢此仰達矣上曰依爲之出擧條命退諸臣以次退出
정조 23년
行都承旨李集斗坐行左承旨李祖承坐直行右承旨李益運坐行左副承旨金達淳坐右副承旨洪義浩坐直同副承旨鄭尙愚坐注書柳台佐仕一員未差假注書洪奭周仕直事變假注書弼聖賚仕
정조 23년
李晩秀啓曰來二十一日輪對日次而行幸相値頉稟之意敢啓傳曰知道
정조 23년
鄭尙愚啓曰來二十一日朝參日次而行幸相値頉稟之意敢啓傳曰知道
정조 23년
李晩秀啓曰今此獻陵顯隆園行幸時本院印信當爲齎去禮曹印信一顆留院時取用何如傳曰允
정조 23년
李晩秀啓曰同副承旨沈象奎今日不爲仕進卽爲牌招何如傳曰許遞前望單子入之待下批牌招守宮
정조 23년
傳于李祖承曰推考房承旨入侍
정조 23년
鄭尙愚啓曰假注書呂東植身病猝重勢難察任今姑改差何如傳曰允前假注書洪奭周仍察廳任
정조 23년
傳于李晩秀曰右通禮改差今日政三司中差代
정조 23년
有政吏批判書金載瓚未肅拜參判李書九進參議尹光普差祭行左副承旨金達淳進啓曰新判書命招同參政事何如傳曰允又啓曰判書金載瓚牌招不進參議尹光普差祭小臣獨政未安何以爲之敢稟傳曰仍爲之
정조 23년
以金文淳爲判尹張至冕爲右通禮尹文東爲茂朱府使兪漢敦爲錦山郡守
정조 23년
兵批判書李在學病參判李冕膺病參議朴奎淳病參知閔昌爀入直進同副承旨鄭尙愚進以李勉植爲假內乘同知單閔孝騫僉知單徐英輔上護軍金文淳副護軍李翊模
정조 23년
傳于李祖承曰諫院隨駕當爲備員在外亞長納言許遞與諫長之代前望單子入之待下批牌招推移進去
정조 23년
臺諫前望單子入之大司諫宋銓司諫曺允遂獻納韓用鐸落點
정조 23년
以順天府使望筒傳于金達淳曰不爲無端牌不進者擬入
정조 23년
以靈巖郡守望筒傳于金達淳曰同道蔭官守令中準朔者擬入待其窠驪陽祀孫擬入
정조 23년
以修撰望筒傳于李祖承曰諫院旣備員仍任
정조 23년
獻納韓用鐸啓曰臣言議風采本不合於耳目重任而恩除特降於玉署持被之日怵畏義分竭蹶承膺而第臣曾經亞諫今於見叨之職有違格例勢難仍冒請命遞斥臣職依啓爾之館職仍任
정조 23년
吏批再政以申絢爲順天府使南履範爲靈巖郡守應敎單韓用鐸修撰單曺允遂以閔耆顯爲高敞縣監
정조 23년
傳于金達淳曰吏曹堂上中差祭人許遞令該曹口傳付軍職其代前望單子入之
정조 23년
兵曹口傳政事副護軍尹光普沈象奎竝單付
정조 23년
鄭尙愚以司僕寺一二提調意啓曰新除授假內乘李勉植身病猝重無以入直改差令該曹口傳差出何如傳曰允
정조 23년
兵曹口傳政事以閔宗爀爲假內乘
정조 23년
鄭尙愚以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 23년
金達淳以吏曹言啓曰因平安監司韓用龜狀啓博川郡守趙㞳受由上去今幾一朔尙未還任令該曹催促下送事判付內令該曹下送後草記事命下矣博川郡守趙㞳處以下送之意催促則今月初十日已爲發行云矣敢啓傳曰知道
정조 23년
鄭尙愚以兵曹言啓曰今日木覓山烽燧軍來告內有一僧漢自外南山越城入來執捉以納云故聞甚驚駭卽爲捉入嚴覈則所告以爲本以慶尙道智異山無智菴所居之僧往見金剛山轉轉上京欲觀城中果自外南山越城以入爲烽軍所捉云僧徒不得入城法禁至嚴又況都城踰越何等重罪而恣意潛越萬萬痛惡厥漢嚴棍移送刑曹以爲照律勘處之地而旣是軍門字內則不勤巡山致此僧徒之越城者事未前有該營大將從重推考該道參軍令該府拿問處之何如傳曰近來紀律不嚴之致如許將臣雖推考何必爲之乎且雖非禁營事兼帶捕將擧行有過限已久者欲觀勢施以嚴棍充軍之律卿則不知乎
정조 23년
李晩秀以整理儀軌廳定例堂上意啓曰今此獻陵顯隆園行幸時隨駕各營各司員役以下所佩掌標區別衛內外依例頒給而自果川宿所站以後準此施行事嚴飭分付之意敢啓傳曰知道
정조 23년
鄭尙愚以訓鍊都監言啓曰依傳敎今此幸行時肆覲坪少駐時隨駕將官將校軍兵等饒氣次預爲磨鍊分給之意敢啓傳曰知道
정조 23년
鄭尙愚以御營廳言啓曰依定奪肆覲坪少駐時隨駕駕前別抄等處饒氣次預先分給之意敢啓傳曰知道
정조 23년
鄭尙愚以摠戎廳言啓曰北漢城堞禁衛營字內三間頹圮處自該營今月初十日始役改築十六日畢役之意敢啓傳曰知道
정조 23년
大司諫閔台爀疏曰伏以凡人有疾痛必呼天地父母人情之常也殿下之於臣天地也父母也臣有切己之痛豈敢不呼籲於殿下也哉仍伏念臣於見叨之職有除輒膺若固有之有非敢謂堪勝是任稟出於險夷不避之義而至於今番除旨特下於幸行涓吉之後又伏承推移進去之命則不但義分之不敢逡巡臣於遷園後十有餘年尙不得一瞻珠丘每切拚劍之餘慟今幸獲忝陪班將遂宿願則豈不欲周旋羽旄樂爲隨忝而狗馬賤疾巧此闖發泄痢舊祟今已月餘而溺澁新症轉成不通屢日牀席叫苦以度此際享役義不敢規免力疾驅策幸不至將事時顚躓而諸般症形一倍添劇下腸膨滿胸膈牽痛有氣上逆四到不省多試藥餌有加無減以此症情實無時日可瘳之望當玆淸道不遠陪扈義重如有一分自力之勢則豈敢爲唐突言病之計而與其臨急狼狽莫可進退不若及今冒籲俾卽變通之爲愈故玆敢不避猥越仰瀆崇嚴而瞻望蒼梧徒增感慕之忱伏乞聖慈俯諒臣病重實狀亟令該曹趁卽付標毋或臨時窘急之患而仍治臣瀆撓之罪以肅朝綱千萬幸甚第臣竊有區區愚忱敢此尾陳焉每年陵園動駕時出宮常在夜分之前此雖聖思憧憧不容晷刻之暫緩而觸冒風露恐違保嗇之方顧今秋序已高夜氣深涼輦路排站日力猶足自今爲始時刻軍令參量程道毋復如前之太早是實群下之所仰望臣無任云云答曰省疏具悉今番則時刻勢當差早矣聞有實病許遞
정조 23년
己未八月十七日辰時上御便殿同副承旨入侍時同副承旨沈象奎假注書呂東植記注官金景煥承膺祚以次進伏訖上曰臺諫隨駕官單子斯速修入之意分付銓曹可也賤臣承命出傳上曰抄啓文臣洪奭周金啓溫中一人使之入侍賤臣承命出與抄啓文臣金啓溫進伏上曰今番行幸時爾等二人皆當以隨駕而一人則當以注書隨往故俄令問之矣果已議定乎啓溫曰姑未及相議矣上曰然則以洪奭周仍察廳任而爾則當以抄啓文臣隨駕章標及盤纏自整理所出給沿路饋飯與閣臣同爲寢處可也命退諸臣以次退出
정조 23년
行都承旨李集斗齋宿行左承旨李祖承齋宿行右承旨李益運齋宿行左副承旨金達淳齋宿右副承旨洪義浩齋直同副承旨鄭尙愚齋直注書柳台佐齋宿一員未差假注書洪奭周齋直事變假注書弼聖賚仕
정조 23년
傳于鄭尙愚曰明日出宮門路以協陽門爲之傳于洪義浩曰時囚保放
정조 23년
鄭尙愚以兵曹言啓曰去夜金虎門搖鈴卒一名飮酒泥醉自衛所換立他卒而厥漢出送之後還爲入來以元額之外被捉於巡邏又聞集春營近處有犯屠人被捉於監軍云故卽爲査問則泮人之居在營底者犯屠果爲的實莫重闕門踐更之卒初不愼擇至有泥醉換立之擧臣之不能檢飭誠不勝萬萬惶悚而當該分軍部將罪狀令該府拿問處之集春營係是宮墻咫尺之地而營底犯屠若是狼藉誠極駭然犯屠者今方査出移送刑曹而不能察飭之該營大將推考警責入直將官嚴棍懲勵旣是泮村則本館之常時不飭不可無警當該入直官員亦令該府拿處何如傳曰允
정조 23년
鄭尙愚以兵曹言啓曰依傳敎今此幸行時肆覲坪少駐時隨駕禁軍及駕後禁軍武藝別監內吹螺赤兼內吹近仗軍士標下軍兵等處饒氣次預爲磨鍊分給之意敢啓傳曰知道
정조 23년
鄭尙愚以扈衛廳留都大臣意啓曰臣承命留都一依兵曹啓下事目率領扈衛軍官軍士今日申時量結陣扈衛而軍官則分兩番擧行之意敢啓傳曰知道
정조 23년
洪義浩以義禁府言啓曰時囚保放事命下矣時囚罪人申光輅朴膺浩趙亨錫曺允大嚴思彦權徑等竝保放之意敢啓傳曰知道
정조 23년
鄭尙愚以扈衛廳留都大臣意啓曰明日大駕擧動後都城各門初昏時閉門啓東時開門事及權閉都城門還宮日量宜預開觀光士民弛禁事自兵曹啓下矣城門旣已早閉晩開則巡邏亦當早發晩罷待南山擧烽發巡而趁啓東時撤還此意令漢城府知委各部使閭巷人俾各知悉亦爲分付於留都營門及左右捕廳左右巡廳何如傳曰允
정조 23년
己未八月十八日辰時上御重熙堂都承旨軍士房承旨入侍時行都承旨李集斗同副承旨鄭尙愚假注書洪奭周記注官金景煥編修官洪樂游兵曹正郞柳畊以次進伏訖上曰風日甚乖常不瑕有害於年事耶集斗曰其在年事亦不無少損而曉寒頗緊侵夜動駕伏切悶慮矣命書榻敎曰副司果具得魯果川廣州水原等地御史差下牌招入侍副司果具得魯進伏上曰爾則今日辭朝出去摘奸後復命於果川騎郞則以禁喧隨駕至果川宿所辭朝出去也今番則屢次申飭之餘似無別般弊端而御史之先聲亦必有益於禁戢矣仍命得魯耕先退上敎尙愚曰一提學之病如何尙愚曰今則漸差矣上曰今番秋夕祭享時健元陵貞陵獻陵英陵光陵宣陵靖陵穆陵寧陵崇陵惠陵弘陵熟手各米二斗順陵禧陵徽陵明陵翼陵懿陵永陵熟手各米一斗泰陵元陵顯隆園昭寧園熟手各木一疋長陵熟手布一疋施賞命書榻敎曰推考房承旨戶房承旨換房仍命退承史以次退出
정조 23년
行都承旨李集斗隨駕宿行左承旨李祖承守宮直行右承旨李益運隨駕宿左副承旨鄭尙愚隨駕直右副承旨徐有聞隨駕宿同副承旨李貞運隨駕直假承旨金祖淳隨駕宿沈象奎隨駕宿注書柳台佐隨駕宿一員未差假注書洪奭周隨駕直事變假注書弼聖賚守宮直
정조 23년
大駕詣龍驤鳳翥亭入幕次後內閣政院玉堂藥房口傳問安答曰知道仍詣果川行宮晝停所後內閣政院玉堂藥房口傳問安答曰知道大駕詣獻陵入齋室後內閣政院玉堂藥房口傳問安答曰知道親祭罷入齋室後內閣政院玉堂藥房朝廷二品以上六曹堂上大司諫口傳問安答曰知道還詣果川行宮後內閣政院玉堂藥房口傳問安答曰知道
정조 23년
李集斗啓曰禮貌官來言百官稟旨就次傳曰知道
정조 23년
有政吏批行判書金載瓚守宮參判李書九進參議尹行元留都行都承旨李集斗進啓曰判書金載瓚守宮參議尹行元留都小臣獨政未安何以爲之敢稟傳曰仍爲之以尹序東爲司諫金銑爲獻納金命淵爲濟用主簿護軍徐有大今加資憲都承旨李集斗今加嘉義副應敎李貞運左通禮徐有聞司果洪樂游以上通政加資事承傳
정조 23년
兵批判書李在學進參判李冕膺守宮參議朴奎淳留都參知閔昌爀侍衛進左副承旨鄭尙愚進副司直李萬榮曺喜有副司果閔光德竝單付
정조 23년
李集斗以吏批言啓曰卽接通禮院牒報則以爲今此顯隆園幸行時左通禮當爲隨駕而左通禮徐有聞陞資矣卽速差出以爲隨駕之地云通禮院左通禮未差之代今日政備擬以入之意敢啓傳曰知道
정조 23년
吏批再政以尹羽烈爲左通禮閔致檢爲獻陵參奉
정조 23년
李集斗啓曰右副承旨洪義浩拿處事命下矣遞差傳旨捧入之意敢啓傳曰知道
정조 23년
吏批三政以徐有聞洪樂游爲承旨李民植爲穆陵參奉李重采爲江原都事趙鎭坤爲莊陵令徐有豐爲社稷令李羲文爲工曹佐郞孔允東爲司饔僉正
정조 23년
李集斗啓曰新除授右副承旨徐有聞同副承旨洪樂游卽爲牌招察任何如傳曰允
정조 23년
兵曹口傳政事護軍金達淳單付
정조 23년
承旨前望單子入之李貞運落點
정조 23년
兵曹口傳政事副護軍洪樂游單付
정조 23년
李集斗以吏批言啓曰戊子年獻陵幸行時京鄕守僕及本陵守護軍中如有更爲擧行於今番人帖加成給事命下矣其中京守僕李昌彬本資乃是崇政更無可加之資何以爲之敢稟傳曰從自願免賤可也
정조 23년
大殿內閣政院玉堂藥房朝廷二品以上六曹堂上大司諫經宿口傳問安答曰知道大駕詣華城行宮入堂內後內閣政院玉堂藥房口傳問安答曰知道仍詣顯隆園入齋室後內閣政院玉堂藥房口傳問安答曰知道親祭罷入齋室後內閣政院玉堂藥房口傳問安答曰知道還詣華城行宮入堂內後內閣政院玉堂藥房朝廷二品以上六曹堂上大司諫口傳問安答曰知道
정조 23년
藥房都提調李秉模提調金文淳副提調李集斗啓曰祗謁仙寢聖慕克伸移蹕經宿勞動且多伏未審夜間聖體若何寢睡水剌之節何如臣等率諸御醫趁早入診詳察聖候爲宜臣等不任區區伏慮敢此問安竝爲仰稟答曰知道
정조 23년
鄭尙愚啓曰禮貌官來言百官稟旨就次傳曰知道
정조 23년
傳于鄭尙愚曰守僕守護軍等令外整理所依例施賞京守僕令該曹考例施賞
정조 23년
以留都大臣沈煥之狀啓守宮從事官南履翼以金履載連爲誤書修啓萬萬惶悚俟勘事傳于鄭尙愚曰勿待罪事回諭蓋是守宮大將牒報之連爲錯書而然使南履翼行巡以金履載修報者豈不駭然之甚乎當該大將金載瓚罷職分提調洪良浩爲守宮大將
정조 23년
鄭尙愚以兵曹言啓曰華城城門放鑰回鑾間依都城門例自臣曹擧行之意敢啓傳曰知道
정조 23년
鄭尙愚以壯勇外營言啓曰謹依下敎外營隨駕將官將校馬步軍兵等處犒饋之意敢啓傳曰知道